Ev. číslo: NSWW-01-12-2016-SK

**Zmluva o prevádzke webového sídla a poskytovania ďalších webhostingových služieb**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník, v znení neskorších predpisov (ďalej len „Obchodný zákonník“)

**Obec Bziny**

so sídlomBrezovecká 96/8, 026 01DOLNÝ KUBÍN

IČO: 00628883

konajúci: Mgr. JánBeňuš, starosta

kontaktná emailová adresa: bziny@ocu.sk

***(ďalejako „Objednávateľ“)***

a

**Galileo Corporation s.r.o.**

so sídlom: Čierna Voda 468, 925 06 Čierna Voda

IČO: 47192941

zapísaná v obchodnomregistriOkresnéhosúdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

DIČ: 2023788745

za ktorú koná Eva Klímová, na základe plnej moci zodňa 24. 3. 2016

***(ďalejako „Zhotoviteľ“)***

uzatvárajú túto zmluvu

**I. Predmet plnenia**

1.1 Objednávateľ so Zhotoviteľom uzavreli zmluvu o dielo Ev. č NSWD-01-12-2016-SK, ktorej predmetom je zhotovenie webového sídla Objednávateľa Zhotoviteľom (ďalej len „webové sídlo“). Predmetom plnenia podľa tejto zmluvy je odplatné zabezpečenie prevádzky webového sídla na serveri Zhotoviteľa, ktorý podporuje redakčný systém Zhotoviteľa.

1.2 Prevádzkovanie webového sídla je založené na redakčnom systéme Zhotoviteľa. Predmetom tejto zmluvy je tiež poskytovanie redakčného systému Zhotoviteľa Objednávateľovi po dobu účinnosti tejto zmluvy v rozsahu potrebnom na riadnu prevádzku webového sídla na serveri Zhotoviteľa, a to za podmienok stanovených v tejto zmluve. Zdrojový kód redakčného systému Zhotoviteľa podlieha ochrane podľa príslušných ustanovení autorského zákona a predstavuje obchodné tajomstvo Zhotoviteľa. Zhotoviteľ nie je povinný poskytnúť tento zdrojový kód ani inú súčinnosť Objednávateľovi ani tretím subjektom za účelom sprevádzkovania webového sídla na inom serveri ako serveri Zhotoviteľa.

1.3 Predmetom tejto zmluvy je ďalej poskytovanie webhostingových služieb súvisiacich s prevádzkou webového sídla v nasledujúcom rozsahu:

a) poskytnutie webového priestoru na Zhotoviteľom určených serveroch Zhotoviteľa v rozsahu **1 GB**(dátová kvóta),

b) neobmedzený prenos dát,

c) pravidelný update redakčného systému,

d) technická podpora prostredníctvom tzv. „vzdialenej správy“ (vzdialenou správou sa rozumie ovládanie počítača Objednávateľa na diaľku cez internet priamo príslušným zamestnancom Zhotoviteľa prostredníctvom na to určeného softvéru; prístup do počítača Objednávateľa je pri vzdialenej správe možný vždy len so súhlasom Objednávateľa, Objednávateľ má po celú dobu prebiehajúceho spojenia možnosť sledovať všetku činnosť pripojeného zamestnanca zhotoviteľa),

e) zaistenie bezpečnosti a nadväznosti na nové či budúce verzie webových prehliadačov,

f) vedenie až 5 emailových schránok, antispamová ochrana,

g) denné zálohovanie dát (zálohovanie na dobu 30 dní),

h) správa a údržba domény II. stupňa **www.bziny.eu**

**II. Práva a povinnosti strán**

* 1. Zhotoviteľ je povinný zabezpečiť prevádzku webového sídla na serveri Zhotoviteľa prostredníctvom redakčného systému Zhotoviteľa.
  2. Zhotoviteľ je povinný poskytovať objednávateľovi dojednané webhostingové služby.
  3. Zhotoviteľ sa zaväzuje najmenej dvakrát v priebehu každého kalendárneho roka, v ktorom bude táto zmluva platná a účinná, vykonávať upgrade (modernizáciu) redakčného systému, na ktorom je založená prevádzkawebového sídla. Upgrade redakčného systému Zhotoviteľa môže mať vplyv na jednotlivé moduly webového sídla a ich funkcionalitu, avšak pri zachovaní pôvodného účelu príslušných modulov.
  4. Objednávateľ je povinný zaplatiťZhotoviteľovi riadne a včas dojednanú cenu.
  5. Objednávateľ je povinný poskytnúť Zhotoviteľovi pri poskytovaní dohodnutých služieb všetku potrebnú súčinnosť.
  6. Zhotoviteľ sprístupní webové sídlo umiestnené na serveri Zhotoviteľa cez internetovú doménu určenú Zhotoviteľom. V rámci ďalšej prevádzky webového sídla sa Zhotoviteľ zaväzuje umožniť Objednávateľovi prístup na webové sídlo cez inú, Objednávateľom určenú internetovú doménu, ku ktorej bude mať Objednávateľ užívacie právo.
  7. Objednávateľ je povinný bezodkladne oznámiť zhotoviteľovi zistené chyby v plnení predmetu tejto zmluvy.
  8. Zhotoviteľ je po oznámení vád v plnení tejto zmluvy povinný tieto vady bez zbytočného odkladu odstrániť.
  9. Zhotoviteľ nezodpovedá za poruchy prevádzky webového sídla spôsobené okolnosťami, ktoré nastanú nezávisle od vôle Zhotoviteľa mimo sféru vplyvu Zhotoviteľa.
  10. Objednávateľ sa zaväzuje užívať webové sídlo spôsobom, ktorý je v súlade s právnym poriadkom SR, najmä je Objednávateľ povinný neumiestňovať na webové sídlo obsah, ktorého zverejnenie by odporovalo všeobecne záväzným právnym predpisom SR.

**III. Cena a jej splatnosť**

3.1 Cena za ročnú prevádzku webového sídla a za poskytovanie webhostingových služieb týkajúcich sa jeho prevádzky podľa tejto zmluvy predstavujepo zľave**380,- Eur + DPH** (tzn. k uvedenej sume bude pripočítaná DPH podľa platných právnych predpisov). Pôvodná cena bola 499,- Eur.

3.2 Objednávateľ je povinný zaplatiť Zhotoviteľovi dojednanú cenu za ročnú prevádzku podľa tejto zmluvy na nasledujúci rok na základe faktúry so splatnosťou 14. dní odo dňa jej doručenia, pričom faktúru na cenu za príslušný rok poskytovania služieb podľa tejto zmluvy je Zhotoviteľ oprávnený vystaviť vždy najprv ku dňu, ktorý sa svojim označením zhoduje s dňom, v ktorom táto zmluva nadobudla účinnosť.

3.3 V prípade omeškania Objednávateľa s plnením svojho peňažného záväzku je Zhotoviteľ oprávnený požadovať zaplatenie úrokov z omeškania určených podľa všeobecne záväzných právnych predpisov.

**IV. Záverečné ustanovenia**

4.1 Táto zmluva je dohodnutá na dobu neurčitú.

4.2 Táto zmluva nadobúda účinnosť dňom, kedy bude webové sídlo sprevádzkované spôsobom uvedeným v tejto zmluve a odovzdané Objednávateľovi v súlade so zmluvou o dielo uvedenú v článku 1.1 tejto zmluvy, najskôr však dňom nasledujúcim po dni jej zverejnenia.

4.3 Obe strany môžu túto zmluvu vypovedať bez udania dôvodu v písomnej forme, najskôr však po uplynutí jedného roka odo dňa, kedy táto zmluva nadobudne účinnosť. Výpovedná lehota je 3 mesiaca a začína plynúť prvým dňom mesiaca nasledujúceho po mesiaci, v ktorom bola výpoveď zmluvy doručená druhej strane.

4.4 Zhotoviteľ nezodpovedá za obsah webového sídla umiestneného tam Objednávateľom. V prípade, že prostredníctvom webového sídla budú porušované právne predpisy SR, Zhotoviteľ má právo takýto právne predpisy porušujúci obsah z webového sídla odstrániť. Súčasne, prípadné protiprávne konanie Objednávateľa, urobené prostredníctvom webového sídlaoprávňuje Zhotoviteľa okamžite od tejto zmluvy odstúpiť.Odstúpenie musí byť urobené v písomnej forme a doručené zmluvnej strane, ktorej je adresované. Odstúpenie nadobúda účinnosť dňom nasledujúcim po dni jeho doručenia.

4.5 Právne vzťahy zmluvných strán výslovne neupravené v tejto zmluve sa riadia príslušnými ustanoveniami slovenského právneho poriadku, najmä príslušnými ustanoveniami Obchodného zákonníka.

4.6 Táto zmluva je vyhotovená v dvoch vyhotoveniach, z ktorých každá zmluvná strana obdrží po jednom vyhotovení.

4.7 Zmeny a doplnky tejto zmluvy je možné robiť po dohode zmluvných strán vo forme písomného dodatku k tejto zmluve.

4.8 Túto zmluvu je možné ukončiť písomnou dohodou oboch zmluvných strán.

V Čiernej Vodedňa 16.12.2016 V  dňa

Zhotoviteľ Objednávateľ

……………….............................. ………………..............................

Galileo Corporation s.r.o. Obec Bziny